Dave Mustaine

David Scott "Dave" Mustaine (fæddur 13. september, 1961 í La Mesa, Kaliforníu) er bandarískur tónlistarmaður og stofnandi þungarokkssveitarinnar Megadeth.

Mustaine byrjaði í hljómsveitinni Panic en hann hafði kynnst bresku nýbylgjunni þungarokki. Hann varð síðar stofnandi Metallica árið 1981 þegar hann svaraði auglýsingu Lars Ulrich. Mustaine var rekinn úr bandinu fyrir stjórnlausa hegðun; drykkju, fíkniefnaneyslu og ofbeldi, áður en þeir hljóðrituðu frumburð sinn Kill 'Em All. Mustaine var þó titlaður höfundur nokkurra laga á henni sem og tveggja laga á næstu plötu, Ride the Lightning. Dave Mustaine -Biography Allmusic.com Hann hélt áfram í tónlist og stofnaði Megadeth sem hann fór fyrir síðan.

Mustaine var alinn upp sem votti Jehóva. Hann var ekki trúaður um tíma en fékk trúarlega vakningu seinna í gegnum áfengismeðferð. Af þeim sökum neitaði hann að spila á tónleikum með hljómsveitum með sataníska ímynd eins og Rotting Christ og Dissection.DAVE MUSTAINE Explains Why He Refuses To Share Stage With His 'Confessed Enemy' Blabbermouth.net, af tímavél

Mustaine fékk hálskrabbamein árið 2019 en jafnaði sig á því eftir meðferð. "Megadeth's Dave Mustaine Diagnosed With Throat Cancer". Blabbermouth.net

Hann ákvað að gefa út síðustu plötu Megadeth árið 2026 og halda á nokkurra ára kveðjutúr. DAVE MUSTAINE Explains Why MEGADETH's Upcoming Album And Tour Will Be The Band's Last Blabbermouth.net, sótt 7. desember árið 2025

Tilvísanir

Flokkur:Bandarískir tónlistarmenn
Flokkur:Fólk fætt árið 1961
Flokkur:Metallica